open-index/open-wikipedia-markdown huggingface dataset:
Chilenrottaterrieri

**Chilenrottaterrieri** () on chileläinen koirarotu, joka tunnetaan myös nimellä **chilenkettuterrieri**. Chilenrottaterrieri kuuluu terriereihin.

## Ulkonäkö
Korvat ovat korkealle asettuneet ja kärjistään V-muotoon taittuneet. Hampaat ovat hyvin kehittyneet ja purenta leikkaava. Karvapeite on lyhyt ja siinä on harmaa pohjavilla, josta erottuu joitain tummia pisteitä valkoisen karvapeitteen seassa. Pääväri on valkoinen, joka ulottuu kaikkialle päätä ja korvia lukuun ottamatta; päässä ja korvissa on joko mustat, ruskeat, musta-tan, ruskea-tan tai sininen-tan -väriset merkit. Kolmivärisillä yksilöillä tan-merkit sijoittuvat symmetrisesti silmien yläpuolille, poskiin ja korvien sisäpuolelle. Urosten säkäkorkeus on 32-38 cm (ihanne 35 cm) ja narttujen 28-35cm (ihanne 32 cm). Urosten paino vaihtelee 5-8 kg (ihanne 6,5 kg) ja narttujen 4-7kg (ihanne 5,5 kg) välillä. 

## Luonne ja käyttäytyminen
Chilenrottaterrieri on helppo kouluttaa, aktiivinen, voimakastunteinen ja yksi terveimmistä ja siisteimmistä koiraroduista. Rotu sopeutuu erilaisiin ilmastoihin ja ympäristöihin maaseudulta kaupunkiin, ja sitä käytetään paitsi rottakoirana, myös vahti- ja seurakoirana.

## Alkuperä
Chilenrottaterrierin uskotaan esiintyneen siirtomaa-ajan Chilessä, jolloin eurooppalaiset uudisasukkaat toivat mukanaan sileäkarvaisia kettuterriereitä ja andalusianrottakoiria. Nämä rodut risteytyivät sittemmin paikallisten koirien kanssa, mistä syntyi nykyinen chileläinen rotu. Chilenrottaterrieri kehittyi 1700-1800-luvulla maan eteläisissä osissa, ja se sopeutui maalaiselämään sekä tallikoiran elämään. 1800-luvun lopulla monet maanviljelijät muuttivat teollisen vallankumouksen myötä kaupunkeihin, vieden terrierinsä mukanaan - näin rotu sopeutui myös urbaaniin elinympäristöön, jossa sitä alettiin käyttää rottakoirana. 

Vuonna 2007 perustettiin chileläinen rotujärjestö, joka laati ensimmäisen rotumääritelmän. 

## Kuuluisia chilenrottaterrierejä
Washington, Condoriton koira (piirretystä Condorito) on kuuluisa chilenrottaterrieri. Vaikkei rotua ole hyväksytty kansainvälisesti, Chilessä on järjestetty jonkin verran niiden omia näyttelyjä ja nykyisin pentuja myydään internetissä niin Chilessä kuin Boliviassa, Argentiinassa ja muissakin Etelä-Amerikan maissa.

## Katso myös
* Andalusianrottaterrieri
* Brasilianterrieri

## Lähteet
* Artikkeli virallisen chilenrottaterrieri-klubin kokouksesta  (espanjaksi) 
### Viitteet

## Aiheesta muualla
* Club Nacional Terrier Chileno
*Chilenrottaterrierin kuvia 
*Chilenrottaterrieri Mascotas Onlinessa (espanjaksi)
*Chilenrottaterrieri ACEPE:ssa
Uronihapot

**Uronihapot** ovat orgaanisia yhdisteitä, jotka muodostuvat aldoosisokerien hapettuessa, jolloin muodostuu karboksyylihappo. . Maksa erittää uronihappoja eläinten virtsaan sokereista. Jotkin uronihapot kuten glukoosista muodostunut glukuronihappo ja mannoosista hapettunut mannuronihappo ovat tärkeässä osassa tiettyjen kasvien kudoksissa.

## Lähteet

## Aiheesta muualla
*Työterveyskirjasto: Uronihappo
*Terveysportti, metatesaurus: Uronihapot
IKI-kiuas

**IKI** on suomalainen kiuasmerkki, jota valmistetaan sekä puu- että sähkölämmitteisinä malleina. Kiuastyypin on kehittänyt insinööri Jouni Kerrman. Puulämmitteisissä kiukaissa on palotilana teräsputkirakenne ja tyypillisesti suuri kivitila. Lisäksi kiukaissa käytetään ilman kiertoa parantavaa verkkovaipparakennetta. Muotoilija Vertti Kivi on suunnittelut neliskanttisen kapean teräspalkin Monolith kiukaan IKI-Kiukaan kanssa.    Kiuastyyppiä valmistaa, myy ja markkinoi helsinkiläinen IKI-Kiuas Oy. Yhtiön toimitusjohtaja -ja pääomistaja on Samuli Kerrman.

## Rakenne
Puukiuas on monista kaupallisesti valmistetuista kiukaista rakenteeltaan poikkeava, sillä siinä ei ole lainkaan arinaa tai tuhkaluukkua. Tulipesä on poikkileikkaukseltaan ympyrän muotoinen, jolloin metallin lämpölaajeneminen on tasaista ja rasittaa rakenteita vähemmän kuin kulmikkaissa tulipesissä. Tulipesä on kuuden millimetrin paksuista terästä, eikä siinä ole hitsaussaumoja. Pesään mahtuu yli puolen metrin halot. Kiukaan ulkovaippa on rst-verkkoa, jonka vuoksi vaippa ei kuumene polttavan kuumaksi saunottaessa. Myös sähkökiukaissa käytetään suurta kivimassaa ja verkkorakenteita. Kaikki osat ovat sekä puu- että sähkökiukaissa ruostumatonta terästä.

## Käräjöinti mallisuojasta
IKI-Kiuas Oy:n valmistama kiuas on ensimmäinen markkinoille tullut verkkovaippainen kiuas. Marraskuussa 2008 Jouni Kerrman haastoi Harvia-, Narvi- ja Mondex-kiuasvalmistajat mallisuojan rikkomuksesta Helsingin käräjäoikeuteen.  Oikeudenkäynnissä muun muassa vertailtiin käräjäsaliin tuotujen kymmenien saunan kiukaiden ulkoasua. Käräjäoikeus hylkäsi syytteet kesäkuussa 2009.

## Lähteet

## Aiheesta muualla
* 
* 
* Helsingin Sanomat 5.4.2014. Perheen välit rikkonut kiuasriita päättyi "Iki-rauhaan". 
* Finnair Cargo
Paul Stewart

**Paul Stewart** on muun muassa seuraavien henkilöiden nimi:

* Paul Stewart (kirjailija), *Tarinoita Maan reunalta* -sarjan kirjoittaja
* Paul Stewart (kilpa-autoilija), skotlantilainen kilpa-autoilija ja tallipäällikkö, Jackien poika
* Paul Stewart (näyttelijä), yhdysvaltalainen näyttelijä
Tiiriö

**Tiiriö** on Hämeenlinnan Pullerinmäen kaupunginosan osa, joka sijaitsee noin kahden kilometrin päässä Hämeenlinnan ydinkeskustasta luoteeseen valtatien 3 ja kantatien 57 risteyksessä.

Tiiriö on suuri kaupan alue, jossa on paljon kauppoja ja palveluita. Tiiriössä on muun muassa päivittäistavarakauppoja, hypermarketteja (kuten Hämeenlinnan Prisma ja Tiiriön Citymarket) sekä erikoisliikkeitä. Alueelle johtaa liittymä kolmostieltä. 

## Lähteet

## Aiheesta muualla
* Alueen yrittäjien sivusto
Leopold von Ranke

**Leopold von Ranke** (21. joulukuuta 1795 Wiehe – 23. toukokuuta 1886 Berliini) oli saksalainen historioitsija. Häntä on kutsuttu ”suurimmaksi saksalaiseksi historioitsijaksi”, ”objektiivisen historiankirjoituksen isäksi” ja ”historiatieteen perustajaksi”. 

”Rankelainen” tutkimussuunta korosti lähdekritiikkiä ja objektiivisuuden vaatimusta historiantutkimuksen metodissa. Ranken kuuluisa formulointi historiantutkimuksen tehtävästä oli lause *Wie es eigentlich gewesen*. 

Ranken tutkimusalueet olivat laajoja, ja hän julkaisi tieteellisiä tutkimuksia, jotka liittyivät muun muassa Saksan, Ranskan, Serbian ja Preussin historioihin. Lisäksi hän käsitteli esimerkiksi paaviuden historiaa teoksessaan *Die römischen Päpste in den letzen vier Jahrhunderten* (Rooman paavit viimeisen neljänsadan vuoden aikana, 1834–1836).

## Lähteet
* Leopold von Ranke 

### Viitteet

## Aiheesta muualla
Gammalsvenskby

**Gammalsvenskby** (paikallisella murteella *Gammölsvänskbi*, , suom. ’Vanha ruotsalainen kylä’) on nykyisen Zmijivkan kylän osa Ukrainassa Hersonin alueella. Se on osa Ruotsalaista siirtolaispiirikuntaa. Kylässä asui aikoinaan huomattava määrä vironruotsalaisia siirtolaisia, ja ennen Venäjän hyökkäystä Ukrainaan siellä asui yhä noin 150 vironruotsalaistaustaista henkilöä.

## Historia
Gammalsvenskbyn asukkaat olivat Hiidenmaalta kotoisin olevia vironruotsalaisia. He lähtivät Ukrainaan vuonna 1781 saatuaan lupauksen siellä odottavista maaosuuksista Venäjän silloiselta hallitsijalta Katariina II:lta. Muuton syistä kiistellään, joidenkin mielestä se oli laiton pakkosiirto ja joidenkin mielestä vain maaorjille tehty antelias teko. Joka tapauksessa muutosta tuli kuitenkin katastrofi ja noin 1&nbsp;000 henkilöä menetti henkensä. Vuoden 1783 laskennassa alueella asui enää vain 135 ruotsalaista. Tästä huolimatta muuttajat säilyttivät ruotsalaisen kulttuurinsa ja luterilaisen uskonsa. Lisäksi he säilyttivät perinteisen itäruotsalaisen (vironruotsalaisen) murteensa. Ruotsista ja Suomesta kerätyillä lahjoituksilla rakennettiin kylään luterilainen kirkko, joka avattiin vuonna 1885.

Ensimmäisen maailmansodan alkaessa Gammalsvenskbystä lähti noin 900 asukasta evakkoina Ruotsiin ja vain muutama jäi kylään. Suurin osa evakoista jäi Ruotsiin tai muutti Kanadaan suurimmaksi osaksi Manitoban alueelle, noin 250 asukasta palasi takaisin vuonna 1929 Ruotsin kommunistisen puolueen innoittamana.

Elämä Neuvostoliitossa ei kuitenkaan sujunut odotetusti. Kun kyläläiset allekirjoittivat anomuksen maasta poispääsemiseksi, salainen poliisi vei pois noin 20 ihmistä. Stalinin vainot maksoivat usean kyläläisen hengen. Saksalaisten valloittaessa kylän vuonna 1941 heitä tervehdittiin vapauttajina, ja kun he perääntyivät alueelta 1943, ruotsalaiset evakuoitiin heidän mukanaan. 150 evakuoitua jäi Neuvostoliiton käsiin Puolassa, ja heidät lähetettiin työleireille. He saivat palata kotikyläänsä vuonna 1947.

## Nykypäivä
2010-luvun lopulla Gammalsvenskbyssä asui noin 150–200 asukasta, joilla oli ruotsalaiset juuret. Muutamien heistä kerrottiin puhuvan sujuvasti paikallista ruotsin kielen murretta, gammalsvenskaa. He ovat saaneet Neuvostoliiton hajoamisen jälkeen taloudellista tukea muun muassa Ruotsin kirkolta. Useimmat kylän asukkaat työskentelivät ruotsalaisten omistamassa tehtaassa jossa valmistetaan öljyä ja säilykeruokaa. Gammalsvenskbyn luterilainen kirkko rakennettiin uudestaan vuonna 1989 luterilais-ortodoksiseksi kirkoksi sen oltua raunioina yli 40 vuotta. Kylässä on ollut myös koulu, jossa on mahdollista opiskella ruotsin kieltä.

Venäjän hyökättyä Ukrainaan venäläiset miehittivät Gammalsvenskbyn maaliskuussa 2022 ja tuhosivat kylästä muistomerkin. Ukrainan armeija vapautti Gammalsvenskbyn marraskuussa 2022. Sodan edetessä kylän on joulukuun alussa 2025 kerrottu tuhoutuneen täysin, viimeisinä aikoina siellä asui enää kaksi henkilöä.

## Lähteet

## Aiheesta muualla
*Föreningen Svenskbybornas hemsida
Tarsus çatalburun

**Turkinseisoja** (*Tarsus Çatalburun*) on turkkilainen koirarotu. Vuonna 2003 *Domestic Animal Diversity Information System* raportoi sen olevan uhanalainen ja vaarassa kuolla sukupuuttoon.

## Ulkonäkö
Turkinseisojan silmiinpistävin ominaisuus on harvinainen kahtiajakautunut kirsu, joka löytyy myös navarranseisojalta ja andientiikerikoiralta. Rodun turkinkielinen nimi *Çatalburun* tarkoittaakin "haarukkanenää".

Turkinseisoja on lyhytkarvainen, maatiaistyyppinen ja voimakasrakenteinen. Sen nopeus ja ketteryys tekevät siitä hyvän metsästyskoiran. Kirsu on useimmiten kostea kaudesta riippumatta ja korvat ovat pitkät, suuret ja riippuvat. Posket ovat vahvat ja purenta leikkaava. Häntä on erittäin lyhyt. Värivaihtoehdot ovat yleisimmästä harvinaisimpaan seuraavat: ruskea (52,7 % populaatiosta), ruskea-valkoinen (23,6 % populaatiosta), musta-valkoinen (14,6 & populaatiosta) ja musta (9,1 % populaatiosta). Säkäkorkeus on noin 48,5 cm ja paino 21,7 kg.

## Luonne ja käyttäytyminen
Turkinseisoja on luonteeltaan erittäin ystävällinen ja tulee toimeen sekä ihmisten että muiden koirien kanssa. Se on ennen kaikkea itsenäinen metsästyskoira eikä se yleensä sovellu pelkäksi seurakoiraksi eikä pieneen asuntoon. Jos sen sosiaalistaa hyvin varhaisesta iästä lähtien, siitä saa erittäin hyvän perhekoiran. Sen hajuaisti on hyvin kehittynyt ja se pystyy metsästämään peltopyitä myös vaikeakulkuisilla alueilla. Ollessaan lähellä riistaa se viestittää siitä metsästäjälle hidastamalla liikkeitään.

Metsästyksen lisäksi rotua käytetään nykyisin myös poliisin huume- ja pommikoirana sekä kadonneiden ihmisten etsimisessä.

## Alkuperä
Turkinseisojalle jalostettiin kahtiajakautunut nenä sukusiitoksen avulla, koska "kaksoisnenän" uskottiin parantavan koiran hajuaistia ja täten myös metsästysominaisuuksia. Rotua tavataan vain Etelä-Turkin Tarsus-Mersin-alueella, minkä ylängöillä sitä käytetään riistan metsästykseen. Vuosina 2001–2002 alueen yläasteikäiset opiskelijat tekivät siitä tutkimuksen, mutta muita tutkimuksia siitä ei ole. Turkin ulkopuolella se on lähes tuntematon, mutta siitä on lyhyt maininta Koiramme-lehden *Domestic Animal Diversity Information System* -tietokantaa käsittelevässä artikkelissa.

## Hoito
Sileä karvapeite on helppohoitoinen ja pestään vain tarpeen vaatiessa.

## Lähteet
* http://petloverstips.com/ForTheLoveoftheDog/just-for-fun/unusual-double-nose-andean-tiger-hound#more-692 
* http://archive.is/20121208144142/naturalplane.blogspot.com/2008/09/strange-but-true-breed-double-nosed.html
### Viitteet

## Aiheesta muualla
* http://www.tarsuscatalburun.org 
Turkkilaisia turkinseisojia
* http://www.catalburun.com/ 
Lisää turkkilaisia turkinseisojia
* http://barbecuegrillbonanza.com/barbecuegrillbonanza-videos/watch-video/5rmbUC55yoo/tarsusavcilari/tarsus-avcilar-kulubu.html
Tarsuksen metsästysklubin koirankoulutusvideo
Kaarlo Luukkonen

**Kaarlo Luukkonen** (18. syyskuuta 1878 Saarivaara, Polvijärvi – 11. joulukuuta 1942 Helsinki) oli suomalainen taidemaalari ja kirjailija.

Luukkosen vanhemmat olivat maanviljelijä Topias Luukkonen ja Kustaava Ulriika o.s. Boman. Hän kävi Taideteollisen keskuskoulun iltakursseilla 1895–1897 ja opiskeli Eemil Halosen johdolla. Taiteilijan debyyttinsä Luukkonen teki 1914.

## Kirjallista tuotantoa
* *Vierailla veräjillä : kokoelma runoja*. Honkanen, Helsinki 1900
* Kaarlo Luukkonen, Tammi Puttonen ja Juho Halonen: *Virsi Wilskman'ista 19 26/2 29*. Viktor Damm, Helsinki 1929
* *Korpivaeltaja : runoja*. Helsingin kauppakirjapaino, 1935

## Lähteet
* Suomen kirjailijat tietokanta 
*
Yrjö Haltio

**Yrjö Antti Halonen**, käytti kirjailijanimeä **Yrjö Haltio** (1. heinäkuuta 1901 Leppävirta – 22. helmikuuta 1975 Helsinki) oli suomalainen jaostonhoitaja ja kirjailija.

## Teoksia
* *Malka Midianilainen : Kuningas Salomon vakooja*, historiallinen romaani.  Tammi 1951

## Lähteet
* Suomen kirjailijat tietokanta 
* Pohjoissavolaisen kaunokirjallisuuden bibliografia - Yrjö Haltio
Vantaan Kamarikuoro

**Vantaan kamarikuoro** on vuonna 1986 perustettu vantaalainen sekakuoro, joka esittää musiikkia a capella. Kuoron perusti musiikkineuvos, kuoron kunniajohtaja Toivo Korhonen.

Kuoroa on johtanut myös Juha Kuivanen ja Tiia Mustonen. Syksystä 2014 kuoroa on johtanut muusikko, musiikin tohtori Ilona Korhonen, joka oli kuoron johtajana myös vuodet 1998–2011.

## Diskografia
* Lauluja Kuninkaantien varrelta (1993)
* Oi muistatko vielä sen virren (1997)
* Marian virsi (2005)

## Kuoronjohtajat
* Toivo Korhonen 1986–1998
* Ilona Korhonen 1998–2011
* Juha Kuivanen 2011–2012
* Tiia Mustonen 2013–2014
* Ilona Korhonen 2014–

## Lähteet

## Aiheesta muualla
* Vantaan Kamarikuoron kotisivut (kamarikuoro.com)
* Vantaan Kamarikuoro r.y.  (vantaalla.info)
* Vantaan Sanomat: Haku sanoilla Vantaan+kamarikuoro (vantaansanomat.fi)
* Kuoronjohtaja, muusikko Ilonan Korhosen kotisivut (handu.fi)
Dritteli

**Dritteli** (, kolmasosa) oli pyökkilaudoista valmistettu tynnyri, jota käytettiin voin kuljetukseen. Drittelin suuruus vaihteli. Suomen vientivoita lähetettäessä normaalikokoinen dritteli oli sellainen, johon mahtui 51,5 kilogrammaa voita. Ison-Britannian markkinoilla suosittiin astian kokona sellaista, joka veti yhden brittiläisen sentnerin eli 50,8&nbsp;kg voita. Dritteliä käytettiin myös Ruotsissa voin mittaamiseen ja kuljettamiseen. Sielläkin sen suuruus oli noin 51&nbsp;kg.

## Lähteet
Linnaoikeus

**Linnaoikeus** on Ruotsissa aiemmin käytössä ollut nimitys erikoistuomioistuimista, joita oli kahdenlaisia.

Linnaoikeus oli tiettyihin tiloihin kuuluva oikeusaste, jossa tilojen aateliset omistajat käyttivät pitkälle menevää tuomiovaltaa alustalaisiinsa nähden. Linnaoikeuksissa tuomittiin sekä maanlain että kartano-oikeuden mukaan, ja tuomioita annettiin myös hengellisissä asioissa. Tällaiset linnaoikeudet lakkautettiin vuonna 1692.

Linnaoikeudeksi kutsuttiin myös kuninkaan hovia ja palvelusväkeä koskevia asioita käsitellyttä tuomioistuinta, joka oli toiminnassa 1681–1844. Tuomioistuimen puheenjohtajana toimi maaherra, ja jäseninä oli kuusi miestä. Loppuaikoina tuomioistuin oli kaksiosastoinen eli se käsitti alemman ja ylemmän linnaoikeuden.

## Lähteet
* Tietosanakirja, Tietosanakirja-osakeyhtiö 1913
* Nordisk familjebok, Nordisk familjeboks förlags 1917
PeTo (lehti)

**PeTo** oli Kalevan välissä perjantaisin ilmestynyt viikkoliite, jonka kohderyhmänä olivat erityisesti alle 45-vuotiaat. PeTo luotasi uusia ilmiöitä ja trendejä sekä tarjosi lukijoilleen vinkkejä vapaa-aikaan.

Ensimmäinen PeTo-liite ilmestyi tammikuussa 2002. Liitettä julkaistiin kahdeksan vuoden ajan, vuoteen 2010. Viimeinen PeTo ilmestyi 23. huhtikuuta 2010. Nimi PeTo liittyy lehdessä olleisiin ohjelmatietoihin, jotka olivat perjantaista torstaihin. Lehteä julkaistiin aiemmin nimellä *Treffi*. 

## Lähteet

## Aiheesta muualla
* PeTo-liitteen artikkeleita Kalevan verkkosivuilla
Juhani Ahtiluoto

**Juhani Ahtiluoto** (sukunimi aik. **Ahl**; 2. joulukuuta 1869 Lapua – 8. toukokuuta 1942 Alavus) oli suomalainen kansakoulunopettaja ja kirjailija. Hän käytti myös nimimerkkiä *Juho Leppä*.

## Henkilöhistoria
Ahtiluoto valmistui kansakoulunopettajaksi Jyväskylän seminaarista 1898 ja toimi vuodesta 1902 alkaen opettajana Alavuden kirkonkylän kansakoulussa. Hän perusti 1903 Alavuden Nuorisoseuran ja oli mukana Alavuden Puhallinorkesterissa sekä johtajana että soittajana. Hän oli jo ennen Alavudelle tuloaan johtanut pari vuotta Kurikan soittokuntaa ja sitä ennen Jyväskylän seminaarin soittokuntaa.

Ahtiluoto toimi lyhyen aikaa myös *[[Savon Sanomat|Savon Sanomien]]* päätoimittajana.

Professori Lauri Ahtiluoto oli Juhani Ahtiluodon ja Signe Aleksandra Köykän poika.

## Teoksia
* *Isän toivo eli rikkaus ja rakkaus: kertomus nuorisolle*.  Hissa, Lapua 1890, 2. painos Isak Julin, Tampere 1908 (nimimerkillä *Juho Leppä*)
* *Taipaleelle lähtiessä: pois puolue-ennakkoluulot : maalaisköyhälistön suhde kaupunki- ja tehdastyöväestöön*.  Savon sanomat, Kuopio 1908
* *Kihlasilkki*: yksinäytöksinen näytelmä. Seuranäytelmiä 442.  Karisto 1939

## Lähteet
* Suomen kirjailijat -tietokanta 
* Alavuden Puhallinorkesterin sivut: Juhani Ahtiluoto 

### Viitteet
Leppävirran jäähalli

**Leppävirran jäähalli** on vuonna 1998 avattu jäähalli Leppävirran kirkonkylässä. Jäähalli on osa monitoimikeskus Vesilippis Areenaa, aivan Kylpylähotelli Vesileppiksen vieressä. Kylpylähotellilta on kulkuyhteys jäähalliin. Vokkolan urheilualue sijaitsee jäähallin naapurustossa.

Kaukalo on niin sanottua NHL-mallia, sen mitat ovat 28 m x 58 m. Katsomo on 400-paikkainen. Jäähalli soveltuu jääkiekon ja luistelun ohella myös curlingin pelaamiseen.

## Historia
Leppävirran jäähalli aloitti toimintansa vuonna 1998. Tuolloin paikallinen jääkiekkoseura Leppävirran Kiekko-75 eli LeKi-75 siirtyi luonnonjäältä sisähalliin. Hallista tuli LeKi-75:n kotihalli. Tekojäälaitteistot toimitti Suomen Tekojää. Jääkiekkohallin ensimmäinen ottelu kotiseura kohtasi jääkiekkoseura Kokkolan Hermeksen. LeKi-75 voitti Hermeksen numeroin 5-1.

## Lähteet
Parikkala–Elisenvaara-rata

**Parikkala–Elisenvaara-rata** oli Suomen rataverkon rataosuus ennen vuotta 1948, ja se oli virallisesti osa silloista Elisenvaara–Savonlinna-rataa. Se alkoi Elisenvaarasta Viipuri–Joensuu-radan varrelta ja päättyi Savonlinnan rautatieasemalle. Parikkala oli tuolloin vain väliasema. Toisen maailmansodan jälkeen radan itäisin osa jäi Neuvostoliitolle, ja rajan ylittävä liikenne lakkautettiin vuonna 1958. Suomelle jäänyt osa rajalta Parikkalan asemalle saakka purettiin tämän jälkeen, mutta sen ratapohja on yhä maastossa. Nykyisen Venäjän puolella oleva osuus Elisenvaaran ja Syväoron välillä pysyi paikallisen henkilöliikenteen käytössä 1990-luvun alkuun saakka, ja rataosuus purettiin vuonna 1991. 

Luovutetulle alueelle jääneelle Elisenvaaran risteysasemalle johti Suomen puolelta rata myös Lappeenrannasta, ja näiden ratojen Suomelle jääneet osat yhdistettiin pian sodan jälkeen rakentamalla rataosa Simpeleeltä Parikkalaan. Myöhemmin tuota rataa jatkettiin Joensuuhun asti.
Liikennepaikat Elisenvaaran ja Parikkalan välillä olivat Sorjo, Syväoro ja Suomen puolelle jäänyt Tiviä. Sorjon asemarakennus sivurakennuksineen on edelleen pystyssä ja Tiviän vieressä oleva vahtitupa sivurakennuksineen on edelleen pystyssä. Resiinavaja on purettu.
Simpele–Elisenvaara-rata

**Simpele–Elisenvaara-rata** oli Suomen rataverkon rautatieosuus Elisenvaarasta Simpeleelle, ja virallinen osa Lappeenranta–Elisenvaara-rataa. Radasta noin kolme neljäsosaa jäi talvisodassa Neuvostoliitolle, ja sotien jälkeen rata purettiin kummankin valtion puolelta.

Simpeleen aseman suunnasta valtakunnan rajalle menevä vanha ratapohja löytyy kuitenkin yhä kohtalaisen helposti maastosta. Venäjän puolella, Karjalan tasavallassa valtakunnanrajan lähistölle yltänyt Elisenvaara-Ketrovaara-Kukonharju -rataosuus on purettu Neuvostoliiton aikana vuonna 1983. Nykyisin vanhaa ratapohjaa pitkin ja sitä myötäillen kulkee asfaltoitu paikallistie Elisenvaarasta Ketrovaaraan.

Simpeleen ja Elisenvaaran välisellä osuudella oli seuraavat asemat (Simpele, Lamminsalo ja Elisenvaara) ja pysäkit (Koitsansalo ja Haapavaara):

* Spl, Simpele
* Kots, Koitsansalo, 6&nbsp;km Simpeleen asemalta 
* Lms, Lamminsalo (nykyinen Ketrovaara), 11&nbsp;km 
* Hpv, Haapavaara, 14&nbsp;km 
* Evr, Elisenvaara, 22&nbsp;km

Rataosuudella liikennöitiin Simolan ja Elisenvaaran välillä kulkeneilla junilla. Jatkosodan aikaisen Itä-Karjalan miehityksen aikana myös Helsingin ja Petroskoin (silloinen Äänislinna) väliset pikajunapari P 1/2, ns. Äänislinnan pikajuna, ja henkilöjunapari H 3/4 kulkivat Simpele-Elisenvaara -rataosan kautta.

## Aiheesta muualla
*  (Simpele-Elisenvaara rataosuus kartalla)
*  (Simpele-Elisenvaara rataosuuden asemat kartalla)
*  (1.1.1938 voimaan tullut aikataulu välillä Simola-Elisenvaara)
*  (15.03.1944 aikataulu välillä Pirttipohja - Hyvinkää)
*  (Kuvakokoelma suljetulta Elisenvaara - Kukonharju (Koitsansalo) rataosuudelta)
The Message

**The Message** on Grandmaster Flash and the Furious Fiven old school hip hop -kappale ja single vuodelta 1982. Se ilmestyi myös yhtyeen samannimisellä albumilla. Kappaleen kirjoittivat Sugar Hill Recordsin sessiomuusikko Ed ”Duke Bootee” Fletcher ja Furious Fiven MC Melle Mel. Vaikkei kappale ollut ensimmäinen rap-kappale, joka kertoi elämisen vaikeudesta ghetoissa, ”The Message” poikkesi aiemmista ollen hitaampi ja kappaleen keskittyen sanoituksiin musiikin sijaan. Kappaleen syntetisaattoririffiä on käytetty myöhemmin monissa tunnetuissa rap-kappaleissa kuten Ice Cuben ”Check Yo Selfissä” ja Puff Daddyn ”Can't Nobody Hold Me Downissa”.

## Arvostus

Tammikuussa 2003 Yhdysvaltain kongressin kirjasto valitsi ”The Messagen” kansalliseen ääniterekisteriin, National Recording Registryyn. Kirjaston mielestä kappale on merkittävä, koska ”se keskittyy urbaaneihin sosiaalisiin kysymyksiin - esikuvana monille myöhemmille rap-muusikoille”.

*[[Rolling Stone]]* -lehden vuoden 2004 ”500 Greatest Songs of All Time” -listalla ”The Message” on sijalla 51, parhaiten menestyneenä 1980-luvun kappaleena ja parhaana hip hop -esityksenä. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa kappaleen sijalle 14.

## Lähteet

## Aiheesta muualla
* Rolling Stonen verkkosivuston artikkeli kappaleesta
Allie DiMeco

**Allie DiMeco** (oik. **Alexandra Jean Therese DiMeco**, s. 12. kesäkuuta 1992 Waterbury, Connecticut, Yhdysvallat) on nuori yhdysvaltalainen näyttelijä.

Hänen tunnetuin roolinsa on Nickelodeonin televisiosarjassa *[[The Naked Brothers Band]]*, jossa hän on näytellyt 2007–2009 Rosalina-nimistä tyttöä.
Dodge Polara

**Dodge Polara** on Dodgen täysikokoinen automalli, jota valmistettiin vuosina 1960–1973 neljän sukupolven verran.

## Sukupolvet

### Ensimmäinen sukupolvi

Ensimmäisen sukupolven Polara tuli rinnakkaismallinsa, huonommin varustellun Dodge Matadorin kanssa Dodgen malliston huipulle. Auton muotoilupiirteitä hallitsee rakettimainen perä. Autossa on enemmän kromia kuin Matadorissa ja sen muotoilu on hyvin massiivista. Rinnakkaismalli Matador poistui markkinoilta jo vuonna 1961, mutta Polaraa valmistettiin vielä neljän sukupolven ajan.

### Kehitys

Vuonna 1961 samalla kuin rinnakkaismalli Matador poistui markkinoilta, Polarasta tuli Dodgen ainoa täysikokoinen automalli. Samana vuonna auton siipiä muutettiin korkeammaksi. Auton muotoilu oli nyt täysin erilaista kuin muilla jenkkimerkeillä ja täysikokoisia Dodgeja myytiin vähemmän kuin koskaan ennen, ainoastaan 14&nbsp;032 autoa vuodessa.

### Moottorit

***6.3 V8** 6286 cm³ - 330 hv @4600 r/min
**Dodge Polara mk3** eli Polaran kolmas sukupolvi esiteltiin vuonna 1965, edeltäjästään poiketen se oli jälleen oikea täysikokoinen automalli joka perustui samaan pohjalevyyn Plymouthin ja Chryslerin täysikokoisten mallien kanssa. Malliston huipulle Polara ei kuitenkaan enää päässyt vaan sen paikan vei uusi Dodge Monaco.

## Toinen sukupolvi

### Kehitys

Tämän sukupolven mallien muotoilua muutettiin joka vuosi hieman, jotta auto saatiin pidettyä modernin näköisenä. Muotoilupiirteisiin kuuluu sekä kulmikkaita että pyöreitä muotoja.

## Kolmas sukupolvi

**Dodge Polara mk3** eli Polaran kolmas sukupolvi esiteltiin vuonna 1965, edeltäjästään poiketen se oli jälleen oikea täysikokoinen automalli, joka perustui samaan pohjalevyyn Plymouthin ja Chryslerin täysikokoisten mallien kanssa. Malliston huipulle Polara ei kuitenkaan enää päässyt vaan sen paikan vei uusi Dodge Monaco.

### Kehitys

Tämän sukupolven mallien muotoilua muutettiin joka vuosi hieman, jotta auto saatiin pidettyä modernin näköisenä. Muotoilupiirteisiin kuuluu sekä kulmikkaita että pyöreitä muotoja.

## Neljäs sukupolvi

Uusi, leveämmin muotoiltu Polara-malli, joka tuli myyntiin vuonna 1969, mallin tuotanto lopetettiin vuonna 1973 ja sen paikkaa mallistossa piti Dodge Monaco seuraavan neljän vuoden ajan, kunnes epäonnistunut Dodge St. Regis -malli tuli myyntiin. Auto perustuu Chryslerin C-koriin.

### Moottorit

## Mitat

*Pituus: 5755 mm
*Leveys: 2020 mm
*Korkeus: 1390 mm
*Akseliväli: 3098 mm
*Raideleveys (e/t): 1577/1610 mm
*Maavara: 140 mm
*Omamassa: 2015 kg
*Polttoainesäiliö: 87 l

## Aiheesta muualla
Jalkapallon naisten maailmanmestaruuskilpailut 1999

**Vuoden 1999 jalkapallon naisten maailmanmestaruuskilpailut** olivat kolmannet FIFA:n järjestämät naisten maailmanmestaruuskilpailut. Ne pelattiin Yhdysvalloissa 19. kesäkuuta – 10. heinäkuuta 1999. Kisojen pelipaikkoina toimivat Chicago, East Rutherford, Foxborough, Palo Alto, Pasadena, Portland, San José ja Landover.

Kisat olivat valtava yleisömenestys. Otteluita seurasi keskimäärin yli 35&nbsp;000 katsojaa ja finaalissa oli yleisöä 90&nbsp;185 katsojaa, mikä oli kaikkien aikojen suurin yleisömäärä naisten urheilutapahtumassa. Televisiosta kisoja seurasi pelkästään Yhdysvalloissa arviolta 40 miljoonaa katsojaa. 

Maailmanmestaruuden voitti Yhdysvallat, joka kaatoi finaalissa Kiinan rangaistuspotkukilpailussa.

## Joukkueet

Kisoihin päässeet joukkueet olivat:

## Alkulohkot
 
### Lohko A

### Lohko B

### Lohko C

### Lohko D

## Pudotuspelit

## Maalintekijät

### Parhaat maalintekijät

**7 maalia**:
* Sissi
* Sun Wen

**4 maalia**:
* Ann-Kristin Aarønes

**3 maalia**:
* Pretinha
* Jin Yan
* Liu Ailing
* Bettina Wiegmann
* Inka Grings
* Nkiru Okosieme
* Hege Riise
* Marianne Pettersen
* Tiffeny Milbrett

## Lähteet
* 
* 

### Viitteet
Oiraatit

**Oiraateiksi** kutsutaan useita paimentolaisheimoja, joiden juuret ovat Kiinassa ja Mongoliassa. Kalmukit ovat suurin yksittäinen oirattiryhmä. Oiraatit jakaantuvat neljään suureen heimoon ölöt, torghut, dörbet ja khoshut sekä useisiin pienempiin heimoihin.

Ensimmäiset maininnat oiraateista ovat 1200-luvulta. Oiraateiksi kutsuttiin silloin *metsäkansoja*, joita johti shamaani Bäki. Oiraatit liittoutuivat mongolien kanssa ja olivat heidän mukana valloitusretkillä. 1600-luvulla osa oiraateista ja mongoleista lähtivät asuttamaan mongolivaltakunnan länsiosia. He saapuivat ala-Volgan alueelle ja perustivat sinne Kalmykin kaanikunnan.

## Lähteet
Vesinapsijat

**Vesinapsijat** (*Serpophaga*) on tyrannien heimoon kuuluva lintusuku. Sukuun kuuluu 6 lajia.

## Vesinapsijoihin (''Serpophaga'') kuuluvia lajeja
* Koskinapsija (*Serpophaga cinerea*)
* Nokivesinapsija (*Serpophaga nigricans*)
* Tuhkanapsija (*Serpophaga griseicapilla*)
* Valkovatsanapsija (*Serpophaga munda*)
* Viirutöyhtönapsija (*Serpophaga subcristata*)
* Virtanapsija (*Serpophaga hypoleuca*)

## Lähteet

## Aiheesta muualla
*ITIS: Serpophaga
Vilkkuperät (suku)

**Vilkkuperät** (*Myiobius*) on vilkkuperien heimoon kuuluva lintusuku. Sukuun kuuluu 3 lajia.

## Lajit
* Pensasvilkkuperä (*Myiobius atricaudus*)
* Tummavilkkuperä (*Myiobius villosus*)
* Vaaleavilkkuperä (*Myiobius barbatus*)

## Lähteet

## Aiheesta muualla
*ITIS: Myiobius
Release Therapy

**Release Therapy** on rap-artisti Ludacrisin viides studioalbumi, joka julkaistiin 26. syyskuuta 2006.

## Taustaa
Albumi sijoittui ilmestyttyään Billboard 200 -listan kärkeen 309&nbsp;000 kappaleen viikkomyynnillään. Nyt albumia on myyty 1,3 miljoonaa kappaletta.

Albumin ensimmäinen single "Money Maker", jolla vieraili Pharrell, julkaistiin 17. heinäkuuta 2006. Single oli suuri menestys. Se otti ykköspaikan haltuun monella Yhdysvaltain listalla, kuten esim. Billboard Hot 100, the Hot R&B/Hip-Hop Songs, Hot Rap Tracks ja the Hot 100 Airplay.

Toinen single oli nimeltään "Grew Up a Screw Up". Sillä vieraili Young Jeezy, ja se julkaistiin syyskuussa 2006.

Helmikuussa 2007 julkaistiin kolmas single "Runaway Love", jolla vieraili laulajatar Mary J. Blige. Kolmas single sijoittui 2. sijalle Billboard Hot 100 -listalla.

Seuraavaksi singlenä julkaistiin kappale "Girls Gone Wild". Single julkaistiin 12. helmikuuta 2007, ja se julkaistiin vain Britanniassa.

Neljäs virallinen ja viimeinen single "Slap" julkaistiin huhtikuussa 2007.

## Kappaleet

## Arvostelut
* AllMusic: 

## Listasijoitukset

## Lähteet
Seis

**Seis** tarkoittaa seuraavia:

* seis, pysähtymiskäsky
* Seis., Laineen Kasperin debyyttialbumi
* Seis am Schlern, lyhyesti *Seis*, kylä Etelä-Tirolissa, Itävallassa.
Pikkueleniat

**Pikkueleniat** (*Myiopagis*) on tyrannien heimoon kuuluva lintusuku.

## Pikkuelenioihin (''Myiopagis'') kuuluvia lajeja
* Andienpikkuelenia (*Myiopagis olallai*)
* Harmaapikkuelenia (*Myiopagis caniceps*)
* Jamaikanelenia (*Myiopagis cotta*)
* Pikkuelenia (*Myiopagis gaimardii*)
* Savannipikkuelenia (*Myiopagis subplacens*)
* Viherpikkuelenia (*Myiopagis viridicata*)
* Viidakkoelenia (*Myiopagis flavivertex*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Myiopagis
Aasian GP2 -kausi 2008

**Aasian GP2 -kausi 2008** oli Aasian GP2 -sarjan ensimmäinen kausi. Kausi alkoi 25. tammikuuta 2008 Dubaista ja päättyi 12. huhtikuuta 2008 Dubaihin. Kilpailut ajettiin Formula 1 ja Speedcar Series -sarjojen kisaviikonloppujen yhteydessä.

Sarjan mestaruuden voitti ranskalainen Romain Grosjean. Toiseksi sijoittui sveitsiläinen Sébastien Buemi ja kolmanneksi venäläinen Vitali Petrov.

## Tallit ja kuljettajat

## Kilpailukalenteri ja tulokset

## Mestaruuspisteet
### Kuljettajat

### Tallit

## Huomautuksia

## Lähteet
Jukka Linkola Tentet

**Jukka Linkola Tentet** on televisio-ohjelma säveltäjä-kapellimestari Jukka Linkolan 10-miehisestä orkesterista ”The Tentet”. Sen tuotti, käsikirjoitti ja ohjasi Erkki Pohjanheimo, tuotantoyhtiö oli Sunny Notes. Ohjelman taustatoimittaja oli Mari Vesala. Ohjelma lähetettiin Yle TV1:ssä 3.1.1998.

Jukka Linkola Tentet kertoo orkesterista, sen muusikoista ja kapellimestarista. Ohjelma kertoo katsojille Jukka Linkolan jazzmusiikista populaarissa ja viihteellisessä muodossa antamalla taustaa sävellyksille.
 
Ohjelman musiikkiosuudet nauhoitettiin The Tentet –orkesterin konsertista Pop & Jazz Konservatorion Arabia-salissa 3.10.1997 . Konsertissa esitettyjä kappaleita leikattaan tv-ohjelmassa ristiin ko. teosten harjoitusten kanssa. Jukka Linkola kertoo mm. sävellystyöstään, inspiraation lähteistään ja apurahojen saamisesta. Orkesterin muusikkoja edustaa saksofonisti Jukka Perko, joka hahmottaa suhdettaan Linkolan musiikkiin ja kertoo mielipiteitään amerikkalaisesta ja suomalaisesta jazzista. Konsertista tallennettuja Linkolan sävellyksiä elävöitetään ja niille haetaan taustaa Jukka Linkolan haastatteluihin perustuvilla inserteillä, joissa kuvataan mm. vettä, luontoa, liikennettä, öistä Helsinkiä sekä valon ja varjojen leikkiä.
Jukka Linkola Tentet edusti ainoana ohjelmana suomalaista televisioviihdettä vuoden 1999 kansainvälisessä Montreux’n Kultainen ruusu -kilpailussa. Valinnan kilpailuun suoritti kansainvälinen raati. Ohjelma ei kuitenkaan sijoittunut.

* Suomenkielisen ohjelman kesto 52’36
* Englanninkielisen version kesto 51’25”

## The Tentet –orkesterin kokoonpano
* Jukka Linkola, piano ja sävellykset
* Jukka Perko, altto- ja sopraanosaksofoni
* Kari Heinilä, tenorisaksofoni
* Esko Heikkinen, trumpetti
* Markku Veijonsuo, pasuuna
* Markku Kanerva, kitara
* Jarmo Savolainen, koskettimet
* Eerik Siikasaari, basso
* Mongo Aaltonen, lyömäsoittimet
* Markus Ketola, rummut

## Tv-ohjelman sävellykset
Kaikki sävellykset ja sovitukset Jukka Linkolan
* Turning Point
* Snowlight
* Pegasos
* The Snow Queen
* Bermuda
* Flower
* Chorale
* Andy Boy
* Farewell (Jukka Linkola yksin pianolla)

## Ohjelman tekijät
* Tuotantoyhtiö Sunny Notes Oy
* Tuottaja-käsikirjoittaja-ohjaaja Erkki Pohjanheimo
* Taustatoimittaja Mari Vesala
* Musiikin äänitys ja miksaus Rene Sirén, Arabia-studio
* Inserttikuvaus Rauno Westerlund
* Monikameratekniikka Iirisfilmi

## Lähteet

## Aiheesta muualla
* The Tentet
* Sunny Notes Oy:n ohjelmatuotantoa
Xu Demei

**Xu Demei** (; s. 2. toukokuuta 1965) on entinen kiinalainen keihäänheittäjä.

Xu Demei nousi keihäänheittäjänä maailman huipulle vuonna 1990 tuloksellaan 68,30&nbsp;m, jolla hän sijoittui kyseisen vuoden maailmantilastossa neljänneksi. Vuonna 1991 hän voitti Kuala Lumpurissa Aasian mestaruuden tuloksella 59,84&nbsp;m. Tokion MM-kilpailuissa 1991 hän heitti selkänsä kipeydestä huolimatta ensimmäisellä kierroksella ennätyksensä 68,78&nbsp;m, jolla hän voitti kultaa, kun lähimmäksi päässyt Petra Meier hävisi hänelle 10 senttimetriä. Xulla oli pituutta 174&nbsp;cm ja hän painoi menestysvuonnaan 68 kiloa.

## Parhaat tulokset vuosittain

* 1985: 58,82&nbsp;m
* 1986: 60,10&nbsp;m
* 1987: 60,92&nbsp;m
* 1988: 61,06&nbsp;m
* 1989: 59,32&nbsp;m
* 1990: 68,30&nbsp;m
* 1991: 68,78&nbsp;m

## Lähteet

* 
*
Sokerihumala

**Sokerihumalalla** tarkoitetaan henkilön ylivilkkautta ja levottomuutta, jonka aiheuttaa äkillinen nopea verensokerin vaihtelu. Sokerihumalan uskotaan vaivaavan erityisesti lapsia ja olevan kytköksissä sokeripitoisten tuotteiden syömiseen.

Yliherkkyyksiin erikoistunut lääkäri Benjamin Feingold kehitti vuonna 1973 hyperaktiivisille lapsille hoitokeinoksi dieetin, jossa ravinnosta oli poistettu salisylaatit sekä keinotekoiset väriaineet ja aromit. Feingoldin dieetissä ei kielletty sokerin käyttöä, mutta lasten vanhemmat päättelivät kaikkien lisäaineiden olevan pahaksi ja niin myös puhdistettu sokeri joutui kiellettyjen aineiden listalle.

Vuonna 1978 julkaistiin tutkimus, jossa ylivilkkailla lapsilla todettiin ulkoisesta syystä johtuva matala verensokeri.

Analyysi useista tutkimuksista, joissa tarkasteltiin sokerin vaikutusta käyttäytymiseen, julkaistiin *[[Journal of the American Medical Association]]* -julkaisussa marraskuussa 1995. Sen mukaan suurin osa tutkimuksista ei osoita yhteyttä ruokavalion ja käyttäytymisen välillä. Yhteenvedon tekijän johtopäätös oli, että sokeri lapsen ravinnossa ei vaikuta käytökseen.

## Lähteet

## Aiheesta muualla
*
Hal Duncan

**Alasdair ”Hal” Duncan** (s. 21. lokakuuta 1971 Kilwinning, Ayrshire, Skotlanti, Yhdistynyt kuningaskunta) on skotlantilainen tieteis- ja fantasiakirjailija. Hän asuu Glasgow’ssa ja on valmistunut Glasgow'n yliopistosta. Hänen esikoisromaaninsa **, kertomus taivaan ja helvetin välisestä sodasta, ilmestyi 2005, ja se suomennettiin 2009. Teos on käännetty useille kielille, ja se oli ehdokkaana World Fantasy- ja British Fantasy -palkintojen saajaksi. *Vellum* sai Tähtivaeltaja-palkinnon vuonna 2010. Teoksen jatko-osa *Muste* ilmestyi 2010. Duncan vieraili Helsingin kirjamessuilla vuonna 2009.

## Teokset
* 
* 
* 

## Lähteet

## Aiheesta muualla
* Blogi. 
* Polvinen, Merja: Hal Duncan – kieli iholla (ja joskus poskessa).  Osa *Tähtivaeltajan* (3/2007) artikkelista.
Liuskerastuli

**Liuskerastuli** (*Myadestes townsendi*) on rastulien sukuun ja rastaiden heimoon kuuluva amerikkalainen varpuslintu.

## Koko ja ulkonäkö
Liuskerastulin pituus on 20–24 cm, siipien kärkiväli 37 cm ja paino keskimäärin 34 g. Liuskerastuli on pienen rastaan kokoinen, yleisväriltään harmaa ja sen siiven yläpinnalla on punertavat kuviot. Pyrstö on pitkä ja sen reunasulat ovat valkoiset. Nokka on lyhyehkö, musta ja tukeva. Silmän ympärillä on valkoinen rengas. Sukupuolet ovat samannäköiset. Nuorella linnulla on vaaleat laikut päässä ja vartalossa.

Liuskerastuli on nimetty amerikkalaisen ornitologin John Kirk Townsendin kunniaksi.

## Esiintyminen
Liuskerastuli elää Pohjois-Amerikan länsiosassa Alaskasta, Brittiläisestä Kolumbiasta ja Albertasta pohjoisessa aina Meksikon keskiosiin saakka. Sen elinalueen laajuus on noin 3,6 miljoonaa neliökilometriä ja maailman populaation koko noin 770&nbsp;000 yksilöä. Laji on enimmäkseen paikkalintu, mutta osa kannasta muuttaa talveksi etelämmäksi.

## Elinympäristö
Liuskerastulit asuvat pääasiassa vuoristojen havumetsissä. Talvella ne siirtyvät katajikkoihin, joissa sekä koiras että naaras puolustaa talvireviiriään laulamalla ja ajamalla tunkeilijat pois.

## Lisääntyminen
Kuppimainen, ruohoista rakennettu pesä on maassa tai lähellä maanpintaa. Naaras munii yleensä kolme tai neljä munaa.

## Ravinto
Pääravintoa ovat marjat, katajanmarjat ja hyönteiset.

## Lähteet
* South-Dakota Birds

### Viitteet
Piivit

**Piivit** (*Contopus*) on tyrannien heimoon kuuluva lintusuku. Sukuun kuuluu 14 lajia.

## Piiveihin (''Contopus'') kuuluvia lajeja
* Antillienpiivi (*Contopus latirostris*)
* Havupiivi (*Contopus cooperi*)
* Hispaniolanpiivi (*Contopus hispaniolensis*)
* Idänpiivi (*Contopus virens*)
* Jamaikanpiivi (*Contopus pallidus*)
* Karibianpiivi (*Contopus caribaeus*)
* Latvuspiivi (*Contopus lugubris*)
* Lännenpiivi (*Contopus sordidulus*)
* Nokipiivi (*Contopus fumigatus*)
* Okrapiivi (*Contopus ochraceus*)
* Tropiikkipiivi (*Contopus cinereus*)
* Tummapiivi (*Contopus nigrescens*)
* Töyhtöpiivi (*Contopus pertinax*)
* Valkokurkkupiivi (*Contopus albogularis*)

## Lähteet

## Aiheesta muualla
*ITIS: Contopus
Tatjana Ledovskaja

**Tatjana Ledovskaja** (s. 21. toukokuuta 1966) on Neuvostoliittoa edustanut valkovenäläinen pika- ja aitajuoksija sekä olympiavoittaja. Hänen päämatkansa oli 400 metrin aitajuoksu.

Ledovskaja nousi 400 metrin aitajuoksijana maailman huipulle vuonna 1988. Hän paransi Soulin olympialaisissa ennätystään 1,3 sekuntia ja saavutti hopeaa ajalla 53,18 häviten vain 0,01 sekuntia Australian Debbie Flintoff-Kingille. Olympiakultaa hän voitti 4 × 400 metrin viestijuoksussa, jonka ensimmäisen osuuden hän juoksi Neuvostoliiton joukkueessa. Voittoaika oli uusi maailmanennätys 3.15,17.

Splitin EM-kilpailuissa 1990 Ledovskaja voitti kultaa 400 metrin aitajuoksussa ja saavutti hopeaa 4&nbsp;×&nbsp;400 metrin viestissä. Tokion MM-kilpailuissa 1991 hän paransi aitajuoksun ennätyksekseen 53,11&nbsp;s ja voitti kultaa sekä aidoissa että viestissä. Barcelonan 1992 olympialaisissa hän sijoittui aitajuoksussa neljänneksi saatuaan saman ajan 54,31&nbsp;s kuin pronssimitalisti Janeene Vickers.

Neuvostoliiton hajottua Ledovskaja edusti Valko-Venäjää mutta ilman suurempaa menestystä. Stuttgartin MM-kilpailuissa 1993 hän juoksi välierissä ajan 54,60&nbsp;s ja karsiutui. Göteborgin MM-kilpailuissa 1995 hänet hylättiin välierissä.

Ledovskaja oli 171 cm pitkä ja painoi huippuvuosinaan 60 kiloa.

## Parhaat tulokset 400 metrin aitajuoksussa vuosittain

* 1987: 56,92&nbsp;s
* 1988: 53,18&nbsp;s
* 1989: 54,68&nbsp;s
* 1990: 53,62&nbsp;s
* 1991: 53,11&nbsp;s
* 1992: 53,55&nbsp;s
* 1993: 54,60&nbsp;s

## Lähteet

* 
* 
* 
*
Karen Black

**Karen Blanche Black** (o.s. **Ziegler**; 1. heinäkuuta 1939 Park Ridge, Illinois, Yhdysvallat – 8. elokuuta 2013 Santa Monica, Kalifornia, Yhdysvallat) oli yhdysvaltalainen näyttelijä. Hänet tunnetaan muun muassa elokuvista *[[Easy Rider – matkalla]]* (1968), *[[Rajut kuviot]]* (1970), *[[The Great Gatsby (vuoden 1974 elokuva)|The Great Gatsby]]* (1974), *[[Heinäsirkat (vuoden 1995 elokuva)|Heinäsirkat]]* (1975), *[[Nashville (elokuva)|Nashville]]* (1975), *[[Perintö (vuoden 1976 elokuva)|Perintö]]* (1976), *[[Suljettu ovi]]* (1976), *[[Dogtown]]* (1996), *[[Fallen Arches]]* (1998) ja *[[Firecracker]]* (2005).

*Easy Riderissä* hän esitti prostituoitua, joka liittyy Dennis Hopperin, Peter Fondan ja Jack Nicholsonin joukkoon matkan loppupuolella. Nicholson suositteli Blackia pikkukaupungin hyväsydämisen tarjoilijan rooliin elokuvaan *Rajut kuviot*. Black oli roolista Oscar-ehdokkaana, ja sai New York Film Critics- ja Golden Globe -palkinnot.

Blackin suosio oli huipussaan 1970-luvulla. Vuosina 1975–2012 hän esiintyi 14 kauhuelokuvassa. Hän sanoi haastattelussa, että ne eivät olleet tärkeä osa hänen uraansa, hän vain ajautui niihin.

Black esiintyi myös näyttämöllä ja televisiosarjoissa, lauloi ja kirjoitti käsikirjoituksia ja näytelmän.
 
## Palkinnot ja ehdokkuudet

## Yksityiselämä
Black oli naimisissa neljä kertaa: Charles Blackin, Robert Burtonin, L.M Kit Carsonin ja Stephen Eckelberryn kanssa. Hänellä oli kaksi lasta, yksi biologinen poika ja adoptoitu tytär.

## Lähteet

## Aiheesta muualla

* 
* 
* Karen Blackin muistokirjoitus Helsingin Sanomissa
Kotkan lyseo

**Kotkan lyseo** on lukio Kotkassa. Se toimii kaupungin keskustassa Kotkansaarella kahdessa jugendtyyliä edustavassa rakennuksessa, Arcus-talossa (Kirkkokatu 15, arkkitehdit Usko Nyström-Petrelius-Penttilä 1905) ja Globus-talossa (Kotkankatu 13, arkkitehti Kauno S. Kallio 1911).

Kotkan lyseo perustettiin vuonna yksityisenä oppikouluna vuonna 1896, jolloin sen nimenä oli *Kotkan suomalainen yhteiskoulu*. Yhteiskoulu oli Kymenlaakson ensimmäinen suomenkielinen oppikoulu. Vuonna 1925 monien muiden oppikoulujen tavoin Kotkan suomalainen yhteiskoulu otettiin valtion haltuun ja sen nimeksi tuli Kotkan yhteislyseo. Vuonna 1929 koulu jaettiin kahtia Kotkan tyttölyseoksi ja Kotkan lyseoksi. Poikakouluna toiminut Kotkan lyseo alkoi ottaa naispuolisia oppilaita jälleen 1973, jolloin koulun nimeksi tuli Ruotsinsalmen yhteislyseo. Nimi vaihtui 1978 Ruotsinsalmen lukioksi ja 1982 Kotkan lyseon lukioksi.   1.8.2017 alkaen oppilaitoksen nimi on ollut jälleen muodossa *Kotkan lyseo*.  Kotus ei puoltanut  muutosta. 

Päivälukiossa opiskelijoita on lähes 500 ja aikuislukiossa ilta- ja verkko-opinnoissa noin 300. Opettajia koulussa on noin 40. Koulun rehtorina toimii Mette Godenhjelm.

## Tunnetut oppilaat

*Jyrki Kasvi, kansanedustaja 
*Olavi Niitamo, tilastotieteilijä ja Tilastokeskuksen ensimmäinen pääjohtaja
*Timo Suomalainen, arkkitehti
*Lasse Terho, satamajohtaja ja Satamaliiton toimitusjohtaja
*Juha Vainio, laulaja-lauluntekijä, sanoittaja
*Martta Wendelin, kuvataiteilija
*Esko Almgren, kansanedustaja ja opetusneuvos

## Lähteet

## Aiheesta muualla
* Kotkan lyseo
* Historiikki - Kotkan lyseon seniorit
Huang Zhihong

**Huang Zhihong** (; s. 7. toukokuuta 1965 Lanxi, Zhejiang) on entinen kiinalainen kuulantyöntäjä ja olympiamitalisti.

Huang Zhihong voitti kuulantyönnössä kultaa Aasian kisoissa vuonna 1986. Seuraavana vuonna hän ylitti ensimmäisen kerran 20 metrin rajan ja sijoittui Rooman MM-kilpailuissa yhdenneksitoista. Soulin 1988 olympialaisissa hän sijoittui kahdeksanneksi. Vuonna 1989 hän saavutti sisäratojen MM-kilpailuissa hopeaa ja oli paras Aasian mestaruuskilpailuissa, universiadeissa ja maailmancupissa. Vuonna 1990 hän paransi kahden vuoden takaista ennätystään lukemiin 21,52&nbsp;m ja saavutti Aasian kisoissa hopeaa. Vuoden 1991 alkupuolella hän saavutti sisäratojen MM-kilpailuissa hopeaa maannaisensa Sui Xinmein takana.

Tokion MM-kilpailuissa 1991 Huang Zhihong voitti ulkoratojen maailmanmestaruuden. Hän työnsi loppukilpailun ensimmäisellä kierroksella tuloksen 20,64, toisella kierroksella parhaaksi jääneen 20,83, kolmannella kierroksella 20,51 ja viimeisellä työnnöllään 20,43&nbsp;metriä. Nämä kaikki neljä mitattua työntöä olivat pidempiä kuin hopealle sijoittuneen Natalja Lisovskajan paras työntö 20,29&nbsp;metriä. Huangista tuli näin kaikkien aikojen ensimmäinen kiinalainen yleisurheilun maailmanmestari. Samana vuonna hän voitti myös Aasian mestaruuden.

Barcelonan 1992 olympialaisissa Huang saavutti hopeaa tuloksella 20,47&nbsp;m. Stuttgartin MM-kilpailuissa 1993 hän saavutti toisen maailmanmestaruutensa vuoden parhaalla tuloksellaan 20,57&nbsp;m. Hän työnsi neljä kertaa yli 20 metrin, kun taas hopeamitalisti Svetlana Kriveljova jäi tulokseen 19,97&nbsp;m. Samana vuonna hän voitti kolmannen Aasian mestaruutensa. Göteborgin MM-kilpailuissa 1995 Huang sai hopeaa tuloksella 20,04&nbsp;m. Ateenan MM-kilpailuissa 1997 hän sijoittui vielä neljänneksi tuloksella 19,15&nbsp;m.

## Parhaat tulokset vuosittain vuoteen 1993

* 1983: 16,12&nbsp;m
* 1984: 17,04&nbsp;m
* 1985: 18,01&nbsp;m
* 1986: 18,89&nbsp;m
* 1987: 20,22&nbsp;m
* 1988: 21,28&nbsp;m
* 1989: 20,73&nbsp;m
* 1990: **21,52&nbsp;m**
* 1991: 20,83&nbsp;m
* 1992: 20,47&nbsp;m
* 1993: 20,57&nbsp;m

## Lähteet

* 
* 
*
Laulava kinkku

**Laulava kinkku** on suomalaisen Kumikameli-yhtyeen vuonna 1988 julkaisema joulusingle.

*Laulava kinkku* äänitettiin Viidakkorumpu-studiossa syksyllä 1988. Kappaleet tehtiin levy-yhtiön vaatimuksesta mittatilaustyönä ja laulamaan piti tulla Topmost- ja Discophon-/Sonet-pomon Gugi Kokljuschkinin, mutta hän ei saapunut paikalle. Samalla nauhoitettiin demo seuraavan LP:n *[[Nahkasuiden paluu]]* materiaalista, josta levy-yhtiö ei pitänyt. Tämän jälkeen yhtyeen yhteistyö Discophon-levy-yhtiön kanssa päättyi.

Single julkaistiin 7" vinyylinä ja levyn puolet on nimetty perinteisten A- ja B-puolen sijaan Jorman puoleksi ja Riston puoleksi. Single nousi Suomen virallisen listan sijalle 11.

## Kappaleiden tarinaa
”Jorman joulu” -kappale kertoo rikkaan perheen joulunvietosta ja Jorma-nimisestä pojasta, joka saa rekka-autollisen lahjoja ja jonka isä juhlii joulua päihtyneenä. ”Riston joulu” -kappale taas kertoo köyhän perheen Risto-nimisen pojan ja tämän yksinhuoltajaisän joulunvietosta. Köyhyydestä huolimatta Riston joulu vaikuttaisi onnellisemmalta, kun Jorma jää viettämään joulua kahdestaan äitinsä kanssa isän päätyessä putkaan.

Singlen etu- ja takakannessa on kuvattuna Jorma talon sisällä ja Risto ulkopuolella katsomassa toisiaan ikkunan läpi.

## Kappaleet

**Jorman puoli**
# ”Jorman joulu” (Säv./san. Jarmo ”Toppo” Koponen, sov. Kumikameli)

**Riston puoli**
# ”Riston joulu” (Säv./san. Jarmo ”Toppo” Koponen, sov. Kumikameli)

## Kokoonpano
* Jarmo Koponen – laulu, basso, mandoliini
* Petteri Kukkonen – kosketinsoittimet, haitari, laulu
* Hannu Lajunen – rummut, laulu

## Lähteet
Megalorhina

***Megalorhina*** on lehtisarvisiin kuuluva ryhmä kovakuoriaisia, joka luetaan *[[Mecynorhina]]*-suvun alasuvuksi.

## Aiheesta muualla
* Esiintymismerkintöjä maailmankartalla, Discover Life - Global Mapper 
* ''Megalorrhina'' (Genus), ZipcodeZoo.com 
* ''Megalorrhina harrisi pallescens'', Coleoptera.wz.cz
Eric Reitz

**Eric Reitz** (s. 29. heinäkuuta 1982 Detroit, Michigan, Yhdysvallat) on entinen yhdysvaltalainen jääkiekkoilija, joka edusti muun muassa 2009–2010 KHL-seura Sibir Novosibirskia. Hän pelasi NHL:ssä 37 runkosarja- ja kaksi pudotuspeliottelua Minnesota Wildissa sekä 11 runkosarjaottelua New York Rangersissä.

## Lähteet

## Aiheesta muualla
*
Petšengan rata

**Petšengan rata**, yleisemmin **Petsamon rata**, on Venäjän Murmanskin alueen rataverkkoon kuuluva rataosuus, joka erkanee Nikkelin radalta Luostarin asemalta, ja jatkuu siitä Petsamon taajamaan, Suomen vallan aikaiseen Petsamon kirkonkylään.

Radasta käytetään nykyisin yhä useammin Petšengan rata -nimeä Petsamon venäläisen nimen (Печенга) mukaan, koska *Petsamon rata* on sekoitettavissa Suomen VR:n Petsamon ratahankkeeseen.
Huipputähtien ykköshitit

**Huipputähtien ykköshitit** on suomalaisten Kumikameli ja Eläkeläiset -yhtyeiden yhteistyössä julkaisema single.

## Kappaleet
# "Kumikameli - El Pretexto (Veruke)"
# "Kumikameli - El Camorrista (Rettelöitsijä)"
# "Eläkeläiset - Humppamedia"
# "Eläkeläiset - Paratiisihumppa"
# "Eläkeläiset - Soramonttuhumppa (live)"

## Kokoonpanot
;
;Kumikameli
* Jarmo "Toppo" Koponen – laulu, kitara
* Jussi "Jute" Musikka – kitara, taustalaulu
* Anssi "Ronski" Rosenius – rummut, taustalaulu
* Jouni "Joppe" Vento – basso, taustalaulu

;Eläkeläiset
* Onni Waris (Jarmo Koponen) – urut, kitara, laulu
* Lassi Kinnunen (Petteri Kukkonen) – harmonikka, laulu
* Martti Waris (Jouni Vento) – basso, laulu
* Kristian Voutilainen (Janne Hurskainen) – rummut, laulu
* Johannes Peura Samuli Majamäki Teho Majamäki – urut, laulu 
* Petteri Halonen urut, kitara, laulu 
* Tapio Santaharju rummut, laulu